Source: http://www.europarl.europa.eu/doceo/document/A-8-2016-0104_MT.html
Timestamp: 2019-12-11 03:30:21+00:00
Document Index: 2099957

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2014
699k 114k
dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2014
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2014, flimkien mat-tweġibiet tal-Aġenzija(1),
– wara li kkunsidra r-rakkomandazzjoni tal-Kunsill tat-12 ta' Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 – C8-0081/2015),
dwar l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2014
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2014, flimkien mat-tweġibiet tal-Aġenzija(7),
– wara li kkunsidra r-Regolament tal-Kunsill (KE) Nru 768/2005 tas-26 ta' April 2005 li jistabbilixxi Aġenzija Komunitarja għall-Kontroll tas-Sajd u li jemenda r-Regolament (KEE) Nru 2847/93 li jistabbilixxi sistema ta' kontroll li tapplika għall-Politika Komuni tas-Sajd(10), u b'mod partikolari l-Artikolu 36 tiegħu,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2014
A. billi, skont ir-rapporti finanzjarji tagħha, il-baġit finali tal-Aġenzija Ewropea għall-Kontroll tas-Sajd (''l-Aġenzija'') għas-sena finanzjarja 2014 kien jammonta għal EUR 9 217 150; billi l-baġit kollu tal-Aġenzija ġej mill-baġit tal-Unjoni,
B. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2014 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Aġenzija huma affidabbli u li t-tranżazzjonijiet ta' bażi huma legali u regolari;
7. Jistieden lill-Aġenzija biex fil-futur iżżomm il-livell ta' approprjazzjonijiet impenjati riportati għas-sena ta' wara baxx kemm jista' jkun, u biex tiżvela trasferimenti ta' approprjazzjonijiet għal intestaturi oħra tal-baġit, sabiex b'hekk taqdi d-dmir ta' responsabbiltà tagħha;
8. Jirrikonoxxi mill-Aġenzija li din adottat il-politika tagħha dwar il-prevenzjoni u l-ġestjoni tal-kunflitti ta' interessi f'Ottubru 2014; josserva li l-politika dwar il-kunflitti ta' interessi titlob li l-membri tal-Bord Amministrattiv tal-Aġenzija u l-membri tal-persunal maniġerjali tagħha jipprovdu dikjarazzjoni ta' kunflitti ta' interess; jinnota li d-dikjarazzjonijiet tal-kunflitti ta' interessi ffirmati mill-Membri tal-Bord Amministrattiv tal-Aġenzija u mill-persunal maniġerjali tagħha kienu disponibbli pubblikament; jieħu nota li l-pubblikazzjoni tas-CVs tal-persunal maniġerjali tal-Aġenzija ġiet dikjarata bħala fakultattiva skont il-politika dwar il-kunflitti ta' interessi u li l-erba' membri tal-maniġment tal-Aġenzija kollha pprovdew is-CV tagħhom għall-pubblikazzjoni; iħeġġeġ lill-Membri tal-Bord Amministrattiv tal-Aġenzija jippreżentaw mingħajr dewmien id-dikjarazzjonijiet tagħhom tal-kunflitti ta' interessi għal pubblikazzjoni ulterjuri fuq is-sit web tal-Aġenzija sabiex jimxu skont id-dmirijiet ta' trasparenza u ta' responsabbiltà tal-Aġenzija;
9. Jitlob lil dawk l-istituzzjonijiet u aġenziji tal-Unjoni li daħħlu kodiċijiet ta' mġiba, inkluż il-Parlament Ewropew, biex itejbu l-miżuri tagħhom ta' implementazzjoni, bħalma huma l-verifiki tad-dikjarazzjonijiet tal-interessi finanzjarji;
12. Jirrikonoxxi mill-Aġenzija li, fl-aħħar tal-2014, din kienet konformi ma' 10 Standards ta' Kontroll Intern (ICS), kienet konformi b'mod parzjali ma' ħames ICS u ma kinitx konformi ma' ICS wieħed; jistieden lill-Aġenzija tinforma lill-awtorità ta' kwittanza dwar l-istatus ta' implimentazzjoni ta' dawk l-ICS;
13. Jirrikonoxxi mill-Aġenzija li s-Servizz ta' Awditjar Intern (IAS)tal-Kummissjoni awditja l-Aġenzija bi qbil mal-Pjan ta' Awditjar Strateġiku tal-IAS għall-perjodu 2013-2015, u li dan ħareġ sitt rakkomandazzjonijiet, fosthom waħda mmarkata bħala "Importanti Ħafna"; jirrikonoxxi mill-Aġenzija li hija fasslet pjan ta' azzjoni komprensiv biex tindirizza dawk ir-rakkomandazzjonijiet; jistieden lill-Aġenzija tgħaddi rapport lill-awtorità ta' kwittanza dwar l-istatus ta' implimentazzjoni fir-rigward ta' dawk ir-rakkomandazzjonijiet;
23. Ifakkar l-importanza li jissaħħaħ il-mandat tal-Aġenzija sabiex jiġu stabbiliti attivitajiet operattivi konġunti ma' aġenziji Ewropej oħra fis-settur marittimu bi-għan li jiġu evitati d-diżastri fuq il-baħar u jiġu kkoordinati l-funzjonijiet tal-gwardji tal-kosta Ewropej;
24. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' [xx ta' xxxx 2016](13) [dwar il-prestazzjoni, il-ġestjoni finanzjarja u l-kontroll tal-aġenziji].).
dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd (EFCA) għas-sena finanzjarja 2014
1. Jieħu nota tar-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kontroll tas-Sajd ("l-Aġenzija") għas-sena finanzjarja 2014;
2. Jagħraf il-kwalità u l-importanza tal-kompiti mwettqa mill-Aġenzija u jilqa' l-konsistenza tagħha u r-riżultati tajbin ħafna li kisbet sa minn mindu twaqqfet;
3. Jesprimi s-sodisfazzjoni tiegħu dwar id-dikjarazzjoni tal-Qorti tal-Awdituri rigward il-legalità u r-regolarità tat-tranżazzjonijiet li fuqhom huma bbażati l-kontijiet annwali għas-sena finanzjarja 2014;
4. Jieħu nota tal-fatt li l-Qorti Ewropea tal-Awdituri kkonfermat li l-Aġenzija lestiet bis-sħiħ l-azzjonijiet korrettivi adottati bħala rispons għall-kummenti li saru fir-rapport tagħha għas-sena finanzjarja 2013;
5. Jenfasizza r-rata, li baqgħet eċċellenti, ta' implimentazzjoni tal-approprjazzjonijiet ta' impenn (99 %) u l-approprjazzjonijiet ta' pagament (88 %), b'dawn tal-aħħar juru titjib mis-sena ta' qabel; jinkoraġġixxi lill-Aġenzija tkompli bl-isforzi tagħha biex tiżgura l-użu ottimali tal-approprjazzjonijiet allokati;
6. Jirrikonoxxxi l-kontribut importanti li l-Aġenzija kellha fl-implimentazzjoni tal-objettivi tal-Politika Komuni tas-Sajd (PKS) riformata; jilqa' l-impenn mill-qrib tal-Aġenzija mal-Istati Membri biex jorganizzaw il-monitoraġġ tal-obbligu tal-ħatt billi jtejbu l-kontroll u s-sorveljanza tal-attivitajiet tas-sajd, jiffaċilitaw il-kooperazzjoni, jippromwovu l-interoperabbiltà u jibnu kapaċitajiet komuni;
7. Jagħraf li l-Aġenzija għandha timplimenta l-kompiti ġodda tagħha fil-PKS b'baġit iffriżat fil-livelli tal-2013 u bi tnaqqis tal-persunal, u jfakkar li huwa wkoll neċessarju li tiġi enfasizzata l-ħtieġa li jkun hemm bilanċ bejn is-sessi fost il-persunal;
8. Jirrimarka li l-objettivi politiki tal-PKS riformata jfissru li l-kontroll u l-koordinament ta' dawk l-objettivi se jiżvolġu rwol kruċjali u li għaldaqstant huwa meħtieġ li jissaħħu r-riżorsi finanzjarji u umani disponibbli għall-Aġenzija;
9. Ifakkar l-importanza li jissaħħaħ il-mandat tal-Aġenzija sabiex jiġu stabbiliti attivitajiet operattivi konġunti ma' aġenziji Ewropej oħra fis-settur marittimu sabiex jiġu evitati d-diżastri fuq il-baħar u jiġi kkoordinati l-funzjonijiet tal-gwardji tal-kosta Ewropej;
10. Jilqa' l-isforzi tal-Aġenzija fil-kuntest tal-isfidi dejjem jiżdiedu biex issaħħaħ il-mudell kummerċjali tagħha billi tirrazzjonalizza, tissemplifika u tottimizza l-organizzazzjoni;
11. Jenfasizza l-ħtieġa li tiġi evalwata l-possibbiltà li jiżdiedu l-approprjazzjonijiet għall-operazzjonijiet tal-Aġenzija fis-snin li ġejjin;
12. Jipproponi li tingħata l-kwittanza lid-Direttur Eżekuttiv tal-Aġenzija fir-rigward tal-implimentazzjoni tal-baġit tal-Aġenzija għas-sena finanzjarja 2014.
ĠU C 409, 9.12.2015, p. 151.